EkBass/fiwiki-20250220-pages-articles huggingface dataset:
Isidro Barrio Barrio

Isidro Barrio Barrio (s. 5. toukokuuta 1943 Villafranca Montes de Oca) on espanjalaissyntyinen, Perussa toimiva roomalaiskatolinen piispa. Hänet vihittiin papiksi Burgosin arkkihiippakuntaan Espanjaan 6. heinäkuuta 1968 ja nimitettiin Huancavélican koadjuuttoripiispaksi 10. huhtikuuta 2002. Piispaksi konsekroinnin suoritti 25. toukokuuta William Dermott Molloy McDermott, jota avustivat Rino Passigato ja Luis Abilio Sebastiani Aguirre. Barrio Barrio sai 18. kesäkuuta 2005 nimityksen Huancavélican piispaksi. Hän jäi eläkkeelle 21. toukokuuta 2021. == Lähteet == Luokka:Espanjalaiset papit Luokka:Perulaiset papit Luokka:Katoliset piispat Luokka:Vuonna 1943 syntyneet Luokka:Elävät henkilöt
Aleksandr Kazakevič

Aleksandr Kazakevič (s. 12. lokakuuta 1986 Vilna, Liettuan SNT) on liettualainen kreikkalais-roomalaisen tyylin painija ja olympiamitalisti. Kazakevič voitti sarjan 74 kg olympiapronssia Lontoossa 2012 ja EM-pronssia Belgradissa 2012. MM-kilpailuissa hän oli kahdeksas 66 kg:n painoluokassa 2006. Hän voitti kadettien Euroopan-mestaruuden 50-kiloisissa 2003. Hän saavutti junioreiden MM-pronssia 60 kg:n sarjassa 2005 ja junioreiden EM- pronssia 66-kiloisissa 2006. == Lähteet == Luokka:Liettualaiset kreikkalais- roomalaisen tyylin painijat Luokka:Liettualaiset olympiamitalistit Luokka:Vuonna 1986 syntyneet Luokka:Elävät henkilöt
Orange Julius

Orange Julius on hedelmäjuomia myyvä kauppaketju, joka perustettiin vuonna 1926. Yritykselle nimen antaneessa juomatuotteessa on pääraaka-aineina appelsiinimehua, maitoa, sokeria ja mausteena vaniljaa. ==Historia== Juoma sai alkunsa Julius Freedin Los Angelesiin vuonna 1926 perustamasta mehunmyyntipuodista. Myynti oli aluksi perin vaatimatonta, noin 20 dollaria päivässä (245 $ vuoden 2010 dollareissa). Vuonna 1929 Bill Hamlin, Freedin kiinteistövälittäjä, kehitti kirpeää appelsiinimehua paremmin vatsalleen sopivan seoksen. Freedin puoti alkoi myymään tätä juomaa, jolla oli mehua kuohkeampi ja pehmeämpi rakenne. Yrityksen myynti nousi merkittävästi heti juoman keksimisen jälkeen, jopa 100:n dollarin päiväsummaan. Jonot kojuun pitenivät, ja jotkut asiakkaista saattoivat huudahtaa "Give me an orange, Julius!" (Ottaisin appelsiinia, Julius!) Lopulta juoma nimettiin yksinkertaisesti "Orange Juliukseksi". ==Murrosvaihe== Sotien jälkeen juoma alkoi saavuttaa kansallista mainetta. 1950 ja 1960-luvulla juomaa myytiin lukuisissa yhteyksissä ympäri Yhdysvaltoja, mm. erikokoisilla messuilla ja kojuissa. Alkuperäinen puoti myi myös terveysjuomia ja Raamattu-tiivistelmiä. Orange Julius nimettiin vuonna 1964 New York World's Fair-tapahtuman viralliseksi juomaksi. 1970-luvulta 1980-luvun alkupuolelle Orange Juliuksen myymälät käyttivät kuvatunnuksenaan pirua, joka piti talikkoa kädessään, samantyylisesti kuin Arizonan osavaltion yliopiston maskotti Sparky, tosin myymälöissä appelsiinin kylkeen sijoitettuna mainoslauseen "A Devilish Good Drink" (Pirullisen hyvä juoma) kera. Yritys luopui myöhemmin mainoslauseesta ja logosta ASU:n alumniyhdistykseltä tulleiden oikeustoimiuhkausten takia. thumb|250px|right|Orange Julius Orchard Roadilla, Singaporessa. 1970-luvun alussa Orange Julius laajensi toimintaansa Isoon-Britanniaan, jonne perustettiin melko kookas, klassikkojuoman ohella myös Julius Burgereita myynyt ravintola Golders Greeniin. Tämä liiketoiminta päättyi 1970-luvun puolivälissä. ==Lähteet== Luokka:Yhdysvaltalaiset yritykset
SKA-Neftjanik

SKA-Neftjanik () on venäläinen jääpalloseura Habarovskista. Seura perustettiin vuonna 1947 nimellä ODO Habarovsk. Nimi muuttui sittemmin SKA:ksi. Kirjainlyhenne SKA tarkoittaa asevoimien urheiluseuraa, mikä oli yleinen urheiluseuran nimi Neuvostoliitossa. Nykyistä nimeä SKA-Neftjanik on käytetty seuran pääsponsorin Habarovskin öljynjalostamon mukaan kaudesta 1999-2000. Habarovskin SKA on yksi Neuvostoliiton menestyneimpiä jääpalloseuroja. SKA on pelannut Neuvostoliiton/Venäjän liigassa yhtäjaksoisesti vuodesta 1954. == Saavutuksia == Saavutuksia Neuvostoliiton liigassa: *5 hopeaa 1964, 1970, 1982, 1986, 1989 *10 pronssia 1955, 1965, 1968, 1969, 1972,1979, 1981, 1984, 1985, 1988 Saavutuksia Venäjän liigassa: *5 kultaa 2017, 2018, 2019, 2020, 2023 *4 pronssia 2005, 2015, 2016, 2021 Saavutuksia Venäjän cupissa: *7 kultaa 2002, 2004, 2014, 2016, 2017, 2018, 2022 == Lähteet == == Aiheesta muualla == * Virallinen sivu Luokka:Venäläiset jääpalloseurat Luokka:Vuonna 1947 perustetut urheiluseurat Luokka:Habarovsk
Totuuden anatomia

Totuuden anatomia (Body of Proof) on yhdysvaltalainen draama­sarja, jota tehtiin kolme tuotantokautta vuosina 2011–2013. Sarjan päähenkilö on Dana Delanyn esittämä kuolinsyytutkija Megan Hunt, joka saa aina uusia murhia tai kuolemia selvitettäväkseen. Luokka:2010-luvun yhdysvaltalaiset draamakomediasarjat Luokka:ABC:n televisio-ohjelmat
Markku Mannila

Markku Vilhelm Mannila (s. 9. lokakuuta 1938 Lapua) on suomalainen kääntäjä. Hän on suomentanut yli 90 teosta ja saanut useita palkintoja. Mannila valmistui ylioppilaaksi vuonna 1958. Hän opiskeli saksaa ja englantia Jyväskylän yliopistossa ja valmistui filosofian kandidaatiksi vuonna 1964 ja lisensiaatiksi vuonna 1971. Mannila on myös opettanut kääntämistä. Hän työskenteli ensin assistenttina Jyväskylän yliopistossa, mistä hän siirtyi lehtoriksi Tampereen vastaperustettuun kieli-instituuttiin vuonna 1968. Instituutti liitettiin Tampereen yliopistoon käännöstieteen laitokseksi 1980-luvun alussa. Mannila jäi eläkkeelle vuonna 2001. Mannila on kääntänyt erityisesti saksasta tai ruotsista, mutta toisinaan myös englannista. Omien sanojensa mukaan hän tuntee olevansa kotonaan erityisesti saksan kielessä ja saksalaisessa kulttuurissa. Mannila on tehnyt muun muassa uuden suomennoksen Goethen klassikkoteoksesta Nuoren Wertherin kärsimykset ja suomentanut itävaltalaisen Nobel-palkitun Peter Handken teoksia. Mannila sai vuonna 1983 kääntäjien valtionpalkinnon. Vuonna 1986 hän sai Mikael Agricola -palkinnon Christoph Heinin teoksen Vieras ystävä suomennoksesta. Mannila on saanut myös Tampereen kaupungin kääntäjäpalkinnon 1989, 1999, 2004, 2006 ja 2012. Vuonna 2000 hänelle myönnettiin Pro Finlandia -mitali. == Lähteet == Luokka:Suomentajat Luokka:Pro Finlandia -palkitut Luokka:Mikael Agricola -palkinnon saajat Luokka:Vuonna 1938 syntyneet Luokka:Elävät henkilöt
Vasara (sukunimi)

Vasara on suomalainen sukunimi. Tunnettuja Vasara-nimisiä henkilöitä: *Anne Vasara (s. 1960), suomalainen diplomaatti *Eero Vasara (1908–1993), suomalainen lavastaja *Erkki Vasara (s. 1954), suomalainen historiantutkija *Helvi Vasara, entinen Jaakkola (1910–1998), suomalainen kirjallisuuden kääntäjä, Risto Vasaran puoliso *Johan Vasara (s. 1988), norjalainen poliitikko, Koutokeinon kunnanjohtaja *Jussi Vasara (s. 1987), suomalainen jalkapalloilija *Kaarle Vasara (n. 688–741), frankkilainen ylimys ja Frankkien valtakunnan hallitsija *Mika Vasara (s. 1983), suomalainen kuulantyöntäjä *Risto Vasara (1908–1975), suomalainen maanviljelysneuvos *Susanna Vasara (s. 1966), suomalainen näyttelijä *Vesa Vasara (s. 1976), suomalainen jalkapalloilija ja jalkapallovalmentaja
Australiankanahaukka

Australiankanahaukka (Accipiter fasciatus) on haukkojen heimoon kuuluva lintu. Sen esiintymisaluetta ovat Australia, Joulusaari, Indonesia, Uusi-Kaledonia, Norfolkinsaari, Papua-Uusi-Guinea, Salomonsaaret, Itä-Timor ja Vanuatu. Vaikka sen kanta on pienemässä, pieneneminen ei kuitenkaan ole niin nopeaa, että uhanalaisuusluokitusta muutettaisiin. Sen elinpiiriä on subtrooppiset ja trooppiset kuivat metsät, kaupunkialueet, puutarhat, ylävät arot, kuivat savannit, jokien lähistöt.Birdlife.org viitattu 6.8.2012 ==Kuvaus== Se on päältä harmaa, ja sillä on pähkinänruskea kaulus. Alta se on pääasiassa punaruskea, mutta siinä on ohuita valkoisia juovia. Se on väritykseltään siten samanlainen kuin ruosteniskahaukka mutta on suurempi. Sen lento on nopeaa ja notkeaa. Sen pituus on 40–55 cm; siipien väli 75–95 cm. Naaraat ovat huomattavasti koiraita suurempia. Koiras painaa 220 g, naaras 355 g. ==Ravinto== Se syö lähinnä lintuja, mutta myös pieniä nisäkkäitä, matelijoita ja joskus hyönteisiä. ==Lisääntyminen== Sen pesä on korkeassa puussa tasanteella, joka on tehty risuista ja jota reunustavat vihreät lehdet. Pesueen koko on yleensä kolme, joskus kaksi tai neljä. Se hautoo noin 30 päivää, ja poikaset ovat lentokykyisiä noin 31 päivää kuoriutumisesta. ==Alalajit== Sillä on 13 alalajia: * Accipiter fasciatus buruensis Stresemann, 1914 * Accipiter fasciatus didimus (Mathews, 1912) * Accipiter fasciatus dogwa Rand, 1941 * Accipiter fasciatus fasciatus (Vigors & Horsfield, 1827) * Accipiter fasciatus hellmayri Stresemann, 1922 * Accipiter fasciatus natalis (Lister, 1889) * Accipiter fasciatus polycryptus Rothschild & Hartert, 1915 * Accipiter fasciatus savu Mayr, 1941 * Accipiter fasciatus stresemanni Rensch, 1931 * Accipiter fasciatus tjendanae Stresemann, 1925 * Accipiter fasciatus vigilax (Wetmore, 1926) * Accipiter fasciatus wallacii (Sharpe, 1874) == Lähteet == Luokka:Lintuhaukat
Oak Creekin ampuminen

Oak Creekin ampuminen tapahtui 5. elokuuta 2012 sikhitemppelissä Oak Creekin kaupungissa Wisconsinin osavaltiossa Yhdysvalloissa. Ampumavälikohtauksessa kuoli seitsemän ihmistä ja kolme loukkaantui vakavasti. Kuolleista yksi oli ampuja Wade Michael Page, joka ampui itsensä. == Lähteet == Luokka:Joukkosurmat Yhdysvalloissa Luokka:Vuoden 2012 rikokset Luokka:Wisconsin
Russulales

Russulales on sienilahko, johon kuuluu ulkonaiselta olemukseltaan varsin erinäköisiä sieniheimoja. Ne ovat kuitenkin DNA-tutkimusten valossa läheisempiä sukulaisia keskenään kuin vaikkapa herkkusienten kanssa. Tunnettu heimo on Russulaceae, johon kuuluvat rouskut ja haperot.http://www.mycobank.org/Biolomics.aspx?Table=Mycobank&MycoBankNr;_=90569 viitattu 6.8.2012 Lahkoon kuulu myös esimerkiksi haarakkaiden, orakkaiden ja kääpien kaltaisia sieniä. ==Heimoja== *Albatrellaceae *Amylostereaceae *Auriscalpiaceae *Bondarzewiaceae *Echinodontiaceae *Hericiaceae *Hybogasteraceae *Lachnocladiaceae *Peniophoraceae *Russulaceae *Gloeocystidiellaceae *Stereaceae ==Lähteet== *
William Dermott Molloy McDermott

William Dermott Molloy McDermott (10. toukokuuta 1930 Dublin – 19. elokuuta 2013) oli irlantilaissyntyinen roomalaiskatolinen piispa. Hänet vihittiin papiksi Alabamassa 5. kesäkuuta 1955 ja nimitettiin Huancavélican hiippakunnan vihkipiispaksi Peruun sekä Thucca in Mauretanian titulaaripiispaksi 19. toukokuuta 1976. Piispaksi vihkiminen seurasi 4. heinäkuuta. Pääkonsekraattorina toimi Enrique Pélach y Feliú, jota avustivat Alcides Mendoza Castro ja Florencio Coronado Romani.Catholic-Hierarchy.org: Bishop William Dermott Molloy McDermott 14\. tammikuuta 1982 Molloy McDermott sai nimityksen Huancavélican piispaksi, jona hän toimi, kunnes jäi eläkkeelle 18. kesäkuuta 2005. == Lähteet == Luokka:Irlantilaiset papit Luokka:Katoliset piispat Luokka:Vuonna 1930 syntyneet Luokka:Vuonna 2013 kuolleet
Francisco Antonio Ceballos Escobar

Francisco Antonio Ceballos Escobar (s. 4. maaliskuuta 1958 Génova) on kolumbialainen roomalaiskatolinen piispa. Hänestä tuli redemptoristien jäsen 5. elokuuta 1984, ja hän sai pappisvihkimyksensä 29. kesäkuuta 1985. Hänet nimitettiin Puerto Carreñon apostoliseksi vikaariksi ja Zarnan titulaaripiispaksi 10. kesäkuuta 2010. Piispaksi vihkiminen seurasi 30. heinäkuuta. Pääkonsekraattorina toimi Aldo Cavalli, jota avustivat Fabio de Jesús Morales Grisales ja Alvaro Efrén Rincón Rojas. Ceballos Escobar asetettiin virkaansa 22. elokuuta.Catholic-Hierarchy.org: Bishop Francisco Antonio Ceballos Escobar, C.SS.R. == Lähteet == Luokka:Kolumbialaiset papit Luokka:Katoliset piispat Luokka:Vuonna 1958 syntyneet Luokka:Elävät henkilöt
Jaime Rodríguez Salazar

Jaime Rodríguez Salazar (s. 15. kesäkuuta 1939) on meksikolainen, Perussa toimiva roomalaiskatolinen piispa. Hän liittyi Comboni-lähetyssaarnaajiin 9. syyskuuta 1965 ja sai pappisvihkimyksensä 3. heinäkuuta 1966. Hänet nimitettiin Huánucon hiippakunnan johtoon 16. joulukuuta 2004, ja piispaksi vihkiminen seurasi 3. huhtikuuta 2005. Pääkonsekraattorina toimi José Paulino Ríos Reynoso, jota avustivat Rino Passigato ja Pedro Ricardo Barreto Jimeno.Catholic-Hierarchy.org: Bishop Jaime Rodríguez Salazar, M.C.C.I. == Lähteet == Luokka:Meksikolaiset papit Luokka:Katoliset piispat Luokka:Vuonna 1939 syntyneet Luokka:Elävät henkilöt
Severo Aparicio Quispe

Severo Aparicio Quispe O. de M. (8. lokakuuta 1923 – 6. toukokuuta 2013) oli perulainen roomalaiskatolinen piispa. Hänet vihittiin papiksi 22. syyskuuta 1951 ja nimitettiin Cuzcon arkkihiippakunnan vihkipiispaksi sekä Vegesela in Numidian titulaaripiispaksi 11. joulukuuta 1978. Piispaksi vihkiminen seurasi 4. maaliskuuta 1979. Pääkonsekraattorina toimi Juan Landázuri Ricketts, jota avustivat Luis Vallejos Santoni ja Lorenzo León Alvarado.Catholic- Hierarchy.org: Bishop Severo Aparicio Quispe, O. de M. Aparicio Quispe jäi eläkkeelle 10. huhtikuuta 1999. == Lähteet == Luokka:Perulaiset papit Luokka:Katoliset piispat Luokka:Vuonna 1923 syntyneet Luokka:Vuonna 2013 kuolleet
SMS Hela

SMS Hela oli Saksan keisarikunnan laivaston ennen ensimmäistä maailmansotaa valmistunut kevyt risteilijä, joka palveli sodassa uppoamiseensa saakka 13. syyskuuta 1914. Luokkansa ainoana aluksena se valmistettiin avisona ja se luokiteltiin vuonna 1899 kevyeksi risteilijäksi. == Valmistus == Alus tilattiin AG Weseriltä Bremenistä SMS Jagdin suurennettuna versiona ja sen köli laskettiin vuonna 1893. Alus laskettiin vesille 28. maaliskuuta 1895 ja se valmistui 3. toukokuuta 1896. Alus nimettiin Danzigin lähistöllä sijaitsevan Helin niemimaan mukaan. Se oli kevyesti aseistettu risteilijä, ja sen pääaseistuksena oli ainoastaan neljä 8,8 senttimetrin tykkiä.Gardiner, Robert 1860-1905 s. 258 Aluksen suojana oli 25 millimetrin panssarikansi ja se oli varustettu selvästi havaittavalla törmäyskeulalla. Alusta pidettiin hyvin merikelpoisena ja se palvelikin kaksi vuotta siirtomaissa. == Palvelus == Vuosina 1900–1901 alus osallistui Kiinan boksarikapinaan, ja se oli 1902 mukana suurissa sotaharjoituksissa. Alus modernisoitiin 1903–1905, jolloin sen kansirakenteet suunniteltiin uudelleen ja aluksen kaksi taaempaa 88 millimetrin tykkiä poistettiin. Vuodesta 1910 alkaen alus palveli laivastossa emälaivana. Ensimmäisen maailmansodan puhjetessa se palautettiin palvelukseen tukemaan Helgolandissa operoivia torpedoveneitä. Britannian kuninkaallisen laivaston sukellusveneen HMS E.9:n laukaisema torpedo upotti aluksen Pohjanmerellä 13. syyskuuta 1914, jolloin kaksi miehistönjäsentä sai surmansa.Gardiner, Robert 1906-1921 s. 143 == Lähteet == * * === Viitteet === Luokka:Saksan keisarikunnan laivaston risteilijät Luokka:Saksalaiset ensimmäisen maailmansodan risteilijät
José Paulino Ríos Reynoso

José Paulino Ríos Reynoso (s. 4. lokakuuta 1944) on perulainen roomalaiskatolinen arkkipiispa. Hänet vihittiin papiksi 5. kesäkuuta 1971 ja nimitettiin Huancayon arkkipiispaksi 2. joulukuuta 1995. Piispaksi vihkiminen seurasi 6. tammikuuta 1996. Pääkonsekraattorina toimi paavi Johannes Paavali II, jota avustivat Giovanni Battista Re ja Jorge María Mejía.Catholic- Hierarchy.org: Archbishop José Paulino Ríos Reynoso Ríos Reynoso sai 29. marraskuuta 2003 nimityksen Arequipan arkkipiispaksi, jona hän toimi, kunnes erosi tehtävistään 21. lokakuuta 2006. == Lähteet == Luokka:Perulaiset papit Luokka:Katoliset arkkipiispat Luokka:Vuonna 1944 syntyneet Luokka:Elävät henkilöt
Pillau-luokka

Pillau-luokka oli Saksan keisarikunnan laivaston ensimmäisessä maailmansodassa palvellut kevyt risteilijäluokka, johon kuului kaksi alusta. == Alukset == Pillau-luokan kevyet risteilijätGardiner 1906–1921, s. 161 Nimi Telakka Kölinlasku Vesille Valmis Kohtalo SMS Pillau F. Schichau, Danzig 1913 11. huhtikuuta 1914 14. joulukuuta 1914 poistettu palveluksesta 5. marraskuuta 1919 Italian laivastolle 20. heinäkuuta 1920 nimellä RN Bari uponnut 28. kesäkuuta 1943 romutettu 1948 SMS Elbing F. Schichau, Danzig 1913 21. marraskuuta 1914 4. syyskuuta 1915 miehistönsä Skagerrakin taistelussa upottama 1. kesäkuuta 1916 ==Lähteet== * * === Viitteet === *
Graudenz-luokka

Graudenz-luokka oli Saksan keisarikunnan laivaston ensimmäisessä maailmansodassa palvellut kevyt risteilijäluokka, johon kuului kaksi alusta. == Alukset == Graudenz-luokan kevyet risteilijätGardiner, Robert 1906-1921 s. 161 Nimi Telakka Kölinlasku Vesille Valmis Kohtalo SMS Graudenz Kaiserliche Werft Kiel 1912 25. lokakuuta 1913 10. elokuuta 1914 poistettu palveluksesta 1920 luovutettu Italian laivastolle 1920 nimellä RN Ancona romutettu 1937 SMS Regensburg AG Weser, Bremen 1912 25. huhtikuuta 1914 3. tammikuuta 1915 poistettu palveluksesta 1920 Ranskan merivoimille 1920 nimellä Strasbourg miehistönsä upottama 1944 ==Lähteet== * * === Viitteet === *
Rino Passigato

Rino Passigato (s. 29. maaliskuuta 1944 Bovolone) on italialainen roomalaiskatolinen arkkipiispa, joka on luonut uran kirkon diplomaattisissa tehtävissä. Hänet vihittiin papiksi Veronan hiippakuntaan 29. kesäkuuta 1968 ja nimitettiin Nova Caesariksen titulaariarkkipiispaksi sekä apostoliseksi pro-nuntiukseksi Burundiin 16. joulukuuta 1991. Piispaksi konsekroinnin suoritti 6. tammikuuta 1992 paavi Johannes Paavali II, jota avustivat Giovanni Battista Re ja Giuseppe Uhac.Catholic-Hierarchy.org: Archbishop Rino Passigato Passigato sai 18. maaliskuuta 1996 nimityksen apostoliseksi nuntiukseksi Boliviaan. 17. heinäkuuta 1999 hänet siirrettiin nuntiukseksi Peruun ja 8. marraskuuta 2008 Portugaliin. == Lähteet == Luokka:Italialaiset piispat Luokka:Katoliset arkkipiispat Luokka:Pyhän istuimen diplomaatit Luokka:Vuonna 1944 syntyneet Luokka:Elävät henkilöt
Pedro Ricardo Barreto Jimeno

Pedro Ricardo Barreto Jimeno (s. 12. helmikuuta 1944 Lima) on perulainen roomalaiskatolinen arkkipiispa ja kardinaali. Hänet vihittiin jesuiittojen papiksi 18. joulukuuta 1971 ja nimitettiin Jaén en Peru o San Francisco Javierin apostoliseksi vikaariksi sekä Acufidan titulaaripiispaksi 21. marraskuuta 2001. Piispaksi vihkiminen seurasi 1. tammikuuta 2002. Pääkonsekraattorina toimi José María Izuzquiza Herranz, jota avustivat Luis Armando Bambarén Gastelumendi ja Rino Passigato.Catholic-Hierarchy.org: Archbishop Pedro Ricardo Barreto Jimeno, S.J. 17\. heinäkuuta 2004 Barreto Jimeno sai nimityksen Huancayon arkkipiispaksi, jonka virkaan hänet asetettiin 5. syyskuuta. Vuonna 2018 hänet ylennettiin kardinaaliksi. == Lähteet == Luokka:Perulaiset kardinaalit Luokka:Katoliset arkkipiispat Luokka:Jesuiitat Luokka:Vuonna 1944 syntyneet Luokka:Elävät henkilöt
Santiago María García de la Rasilla Domínguez

Santiago María García de la Rasilla Domínguez (18. lokakuuta 1936 Madrid – 13. elokuuta 2018) oli espanjalaissyntyinen, Perussa toiminut roomalaiskatolinen piispa. Hänet vihittiin jesuiittojen papiksi 14. heinäkuuta 1967 ja nimitettiin Jaén en Peru o San Francisco Javierin apostoliseksi vikaariksi sekä Voncarian titulaaripiispaksi 11. marraskuuta 2005. Piispaksi vihkiminen seurasi 13. tammikuuta 2006. Pääkonsekraattorina toimi Oscar Rolando Cantuarias Pastor, jota avustivat Rino Passigato ja Pedro Ricardo Barreto Jimeno.Catholic-Hierarchy.org: Bishop Santiago María García de la Rasilla Domínguez, S.J. == Lähteet == Luokka:Espanjalaiset papit Luokka:Katoliset piispat Luokka:Vuonna 1936 syntyneet Luokka:Vuonna 2018 kuolleet
Fragkískos Papamanólis

Fragkískos Papamanólis (, 5. joulukuuta 1936 Áno Sýros, Sýros – 2. lokakuuta 2023 Sýros) oli kreikkalainen roomalaiskatolinen piispa. Hänet vihittiin kapusiinien papiksi 29. huhtikuuta 1962 ja nimitettiin Sýroksen ja Míloksen sekä Santorínin hiippakuntien johtoon 27. kesäkuuta 1974. Samalla hänet nimitettiin Kreetan apostoliseksi hallitsijaksi. Hänet vihki piispaksi 20. lokakuuta Geórgios Xenópoulos, jota avustivat Ioánnis Perrís ja Nikólaos Fóskolos.Catholic-Hierarchy.org: Bishop Franghískos Papamanólis, O.F.M. Cap. == Lähteet == Luokka:Katoliset piispat Luokka:Kreikkalaiset piispat Luokka:Vuonna 1936 syntyneet Luokka:Vuonna 2023 kuolleet
Nikólaos Fóskolos

Nikólaos Fóskolos (, s. 11. joulukuuta 1936) on kreikkalainen roomalaiskatolinen arkkipiispa. Hänet vihittiin papiksi 1. lokakuuta 1961 ja nimitettiin Ateenan arkkihiippakunnan johtoon 25. kesäkuuta 1973. Piispaksi vihkiminen seurasi 12. elokuuta. Pääkonsekraattorina toimi Ioánnis Perrís, jota avustivat Antónios Varthalítis ja Geórgios Xenópoulos.Catholic- Hierarchy.org: Archbishop Nikólaos Foskolos Fóskolos sai vuonna 1992 lisäksi nimityksen Ródoksen apostoliseksi hallitsijaksi.GCatholic.com: Archdiocese of Athens == Lähteet == Luokka:Elävät henkilöt Luokka:Katoliset arkkipiispat Luokka:Kreikkalaiset piispat Luokka:Vuonna 1936 syntyneet
Havana Brown

Havana Brown tai DJ Havana Brown (oikealta nimeltään Angelique Meunier, s. 14. helmikuuta 1985 Melbourne) on australialainen DJ, laulaja ja tanssija. Vuonna 2008 Brown allekirjoitti levytyssopimuksen Island Records Australian kanssa ollessaan DJ ja aloitti Crave-kokoelmalevysarjansa julkaisut, jotka sisältävät remixejä muiden artistien kappaleista.Bio: DJ Havana Brown Island Records Australia. Hän on esiintynyt myös kansainvälisten artistien kiertueilla, näistä mainittakoon Britney Spears, Rihanna, The Pussycat Dolls, Chris Brown ja Enrique Iglesias.Thank You Sydney Enrique Iglesias Official Site. Brown debytoi vuonna 2011 kappalellaan ”We Run the Night”, joka saavutti viidennen sijan australialaisella ARIA Charts -musiikkilistalla ja jonka Australian Recording Industry Association (ARIA) sertifioi triplaplatinaksi. Single toi Brownille kaksi ARIA Music Award -ehdokkuutta ”läpimurron tehneenä artistina” ja ”eniten myyneestä singlestä”. Menestystä seurasi, että seuraavaksi Brown allekirjoitti levytyssopimuksen yhdysvaltalaisen levy-yhtiön Universal Republicin kanssa tuottaja RedOnen 2101 Records -yhtiön välityksellä.DJ HAVANA BROWN – “We Run the Night” 2101 Records. RedOnen tuottamaa uutta versiota kappaleesta ”We Run the Night” siivittää yhdysvaltalainen rap-artisti Pitbull ja kyseinen kappale julkaistiin Yhdysvalloissa. Se ylsi ensimmäiselle sijalle Yhdysvaltain Hot Dance Club Songs -musiikkilistalla ja parhaimmillaan se hipoi 26. sijaa Billboard Hot 100 -listalla. ==Lähteet== == Aiheesta muualla == *Havana Brownin viralliset verkkosivut * Luokka:Australialaiset DJ:t Luokka:Australialaiset laulajat Luokka:Australialaiset tanssijat Luokka:Vuonna 1985 syntyneet Luokka:Elävät henkilöt
Jacob Thoomkuzhy

Jacob Thoomkuzhy (s. 13. joulukuuta 1930) on intialainen syyrialais- malabarilaiskatolinen arkkipiispa. Hänet vihittiin papiksi 22. joulukuuta 1956 ja nimitettiin Mananthavadyn eparkian johtoon 1. maaliskuuta 1973. Piispaksi vihkiminen seurasi 1. toukokuuta. Pääkonsekraattorina toimi Joseph Parecattil, jota avustivat Sebastian Vayalil ja Sebastian Valloppilly.Catholic- Hierarchy.org: Archbishop Jacob Thoomkuzhy Thoomkuzhy sai 18. toukokuuta 1995 nimityksen Thamarasserryn piispaksi ja 11. marraskuuta 1996 Trichurin arkkipiispaksi. Hän jäi eläkkeelle 22. tammikuuta 2007. == Lähteet == Luokka:Intialaiset katoliset arkkipiispat Luokka:Vuonna 1930 syntyneet Luokka:Elävät henkilöt
Paul Alappatt

Paul Alappatt (s. 21. huhtikuuta 1962) on intialainen syyrialais- malabarilaiskatolinen piispa. Hänet vihittiin papiksi Trichuriin 27. joulukuuta 1987 ja nimitettiin Ramanathapuramin hiippakunnan johtoon 18. tammikuuta 2010. Piispaksi vihkiminen seurasi 11. huhtikuuta. Pääkonsekraattorina toimi Andrews Thazhath, jota avustivat Jacob Thoomkuzhy ja Jacob Manathodath.Catholic-Hierarchy.org: Bishop Paul Alappatt == Lähteet == Luokka:Intialaiset katoliset piispat Luokka:Vuonna 1962 syntyneet Luokka:Elävät henkilöt
Rémi Joseph Gustave Sainte-Marie

Rémi Joseph Gustave Sainte-Marie (11. tammikuuta 1938 La Minerve – 18. kesäkuuta 2022) oli kanadalaissyntyinen, Malawissa uransa luonut roomalaiskatolinen arkkipiispa. Hänet vihittiin Valkoisten Isien papiksi 29. kesäkuuta 1963 ja nimitettiin Dedzan hiippakunnan vihkipiispaksi sekä Molicunzan titulaaripiispaksi 14. helmikuuta 1998. Piispaksi vihkiminen seurasi 9. toukokuuta. Pääkonsekraattorina toimi Giuseppe Leanza, jota avustivat Gervazio Moses Chisendera ja Felix Eugenio Mkhori.Catholic- Hierarchy.org: Archbishop Rémi Joseph Gustave Sainte-Marie, M. Afr. Sainte- Marie sai 7. syyskuuta 2000 nimityksen Dedzan piispaksi. 18. helmikuuta 2006 hänet nimitettiin Lilongwen koadjuuttoripiispaksi, ja 4. heinäkuuta 2007 hänestä tuli sen piispa. 9. helmikuuta 2011 hän sai nimityksen sen arkkipiispaksi, jona hän toimi, kunnes jäi eläkkeelle 3. heinäkuuta 2013. == Lähteet == Luokka:Kanadalaiset papit Luokka:Katoliset arkkipiispat Luokka:Vuonna 1938 syntyneet Luokka:Vuonna 2022 kuolleet
Stanislaus Tobias Magombo

Stanislaus Tobias Magombo (24. helmikuuta 1968 – 6. heinäkuuta 2010) oli malawilainen roomalaiskatolinen piispa. Hänet vihittiin papiksi Dedzan hiippakuntaan 3. elokuuta 1996 ja nimitettiin Lilongwen hiippakunnan vihkipiispaksi sekä Caesarea in Mauretanian titulaaripiispaksi 29. huhtikuuta 2009. Piispaksi vihkiminen seurasi 11. heinäkuuta. Pääkonsekraattorina toimi Rémi Joseph Gustave Sainte-Marie, jota avustivat Tarcisius Gervazio Ziyaye ja Felix Eugenio Mkhori.Catholic-Hierarchy.org: Bishop Stanislaus Tobias Magombo Magombo kuoli Mtengo wa Nthenga Mission Hospitalissa Dowan piirikunnassa.Malawi: Bishop Stanislaus Tobias Magombo Passes On == Lähteet == Luokka:Malawilaiset papit Luokka:Katoliset piispat Luokka:Vuonna 1968 syntyneet Luokka:Vuonna 2010 kuolleet
En haluu kuolla tänä yönä

”En haluu kuolla tänä yönä” on Jenni Vartiaisen toisen sooloalbumin ensimmäinen single, joka julkaistiin digitaalisesti 1. helmikuuta 2010. Kappaleen on sanoittanut Mariska ja sen on säveltänyt Jenni Vartiainen yhteistyössä Jukka Immosen kanssa. ”En haluu kuolla tänä yönä” voitti vuoden 2011 Emma-gaalassa Vuoden kappale-palkinnon ja se oli samana vuonna soitetuin kappale Suomen radioasemilla 5 200 soittokerrallaan. ==Listasijoitukset== Helmikuussa 2010 ”En haluu kuolla tänä yönä” nousi viikolla 5 Suomen virallisen listan sijalle 11 ja nousi heti seuraavalla viikolla listan 1. sijalle. Kappale pysyi listoilla yhtäkestoisesti 21 viikkoa. Kappale on myynyt myös kultaa yli 11 000 kappalemyynnillä. Se oli kuudenneksi parhaiten myynyt single Suomessa vuonna 2010. ==Kappaleet== # ==Listat== Listat (2010) Sijoitus Suomen virallinen singlelista 1 Suomen virallinen latauslista 1 Radiolista 1 ==Katso myös== * Luettelo Suomen virallisen singlelistan ykkösistä 2010 ==Lähteet== Luokka:Jenni Vartiaisen kappaleet Luokka:Vuoden 2010 kappaleet Luokka:Mariskan sanoittamat kappaleet
Thomas Chakiath

Thomas Chakiath (s. 10. syyskuuta 1937) on intialainen syyrialais- malabarilaiskatolinen piispa. Hänet vihki papiksi Ernakulamiin (sittemmin Ernakulam-Angamaly) Joseph Parecattil 1. joulukuuta 1964. Hänet nimitettiin Ernakulam-Angamalyn vihkipiispaksi ja Uzipparin titulaaripiispaksi 19. tammikuuta 1998, ja piispaksi vihkiminen seurasi 14. huhtikuuta. Pääkonsekraattorina toimi Varkey Vithayathil, jota avustivat Joseph Powathil ja Jacob Manathodath.Catholic-Hierarchy.org: Bishop Thomas Chakiath == Lähteet == Luokka:Intialaiset katoliset piispat Luokka:Vuonna 1937 syntyneet Luokka:Elävät henkilöt
Jacob Manathodath

Jacob Manathodath (s. 22. helmikuuta 1947) on intialainen roomalaiskatolinen piispa. Hänet vihittiin papiksi Ernakulamiin (sittemmin Ernakulam-Angamaly) 4. marraskuuta 1972. Hänet nimitettiin Ernakulamin vihkipiispaksi sekä Abyduksen titulaaripiispaksi 6. syyskuuta 1992, ja piispaksi vihkiminen seurasi 28. marraskuuta. Pääkonsekraattorina toimi Antony Padiyara, jota avustivat Joseph Powathil ja Sebastian Mankuzhikary.Catholic-Hierarchy.org: Bishop Jacob Manathodath Manathodath sai 11. marraskuuta 1996 nimityksen Palghatin piispaksi, jonka virkaan hänet asetettiin 1. helmikuuta 1997. Manathodath syntyi perheensä vanhimpana poikana; hänellä on veli ja viisi siskoa. Hänellä on teologian tohtorin arvo Rooman Paavillisesta gregoriaanisesta yliopistosta.Palghat Diocese: The Bishop == Lähteet == Luokka:Intialaiset katoliset piispat Luokka:Vuonna 1947 syntyneet Luokka:Elävät henkilöt
Sebastian Adayanthrath

Sebastian Adayanthrath (s. 5. huhtikuuta 1957) on intialainen roomalaiskatolinen piispa. Hänet vihki papiksi Sebastian Mankuzhikary 18. joulukuuta 1983. Hänet nimitettiin Ernakulam-Angamalyn arkkihiippakunnan vihkipiispaksi sekä Macriana Maiorin titulaaripiispaksi 4. helmikuuta 2002, ja piispaksi vihkiminen seurasi 20. huhtikuuta. Pääkonsekraattorina toimi Varkey Vithayathil, jota avustivat John Michael Sherlock ja Thomas Chakiath.Catholic- Hierarchy.org: Bishop Sebastian Adayanthrath == Lähteet == Luokka:Intialaiset katoliset piispat Luokka:Vuonna 1957 syntyneet Luokka:Elävät henkilöt
Sullom Voe

Sullom Voe on lahti Skotlannissa Shetlandsaarten North Mainlandin ja Northmavinen välissä. Sana voe tulee vanhasta norjankielisestä sanasta vagr, joka merkitsee pientä lahtea tai kapeaa virtaa. Voessa oli toisen maailmansodan aikana Britannian ja Norjan ilmavoimien lentoveneiden lentotukikohta. Sullom Voessa toimii yksi Euroopan suurimmista öljy- ja kaasuterminaaleista. Se avattiin 1970-luvulla. Siellä käsitellään päivittäin 150 000 barrelia öljyä, joka tulee yli 30 öljykentältä. == Lähteet == Luokka:Shetlandinsaaret Luokka:Atlantin valtameren lahdet
Tillia

Tillia on maalaiskunta ja sen keskuskylä Tahouan alueen Tchintabaraden departementissa Nigerissä. Se sijaitsee Saharan ja Sahelin siirtymäalueella 185 kilometriä Tahouasta luoteeseen ja 135 kilometriä Tchintabaradenista länteen. Kunnassa on 23 200 (vuonna 2010, arvio) ja kylässä 2 000 asukasta (vuonna 2001, väestönlaskenta). Tillian kunnan pinta-ala on virallisesti noin 22 000 neliökilometriä. Se rajoittuu pohjoisessa ja koillisessa Tchintabaradenin departementin Tassaran, idässä Tchintabaradenin ja kaakossa Kaon kuntiin, etelässä Tahouan departementin Affalan, Takanamatin ja Tébaramin kuntiin, lounaassa Filinguén departementin Sanamin ja Abalan kuntiin sekä lännessä Maliin, jossa huomattavin asutuskeskus on Andéramboukane. Kuntaan kuuluu 12 hallinto- ja kaksi perinteistä kylää, 7 pikkukylää, 22 leiriä ja 17 vedenottopaikkaa. Asukkaista 70 % on tuaregeja, 22 % fulbeja, 6 % hausoja ja 2 % arabeja. Tuaregeilla ja fulbeilla on perinteiset päällikkönsä Telemcesissä ja Machakarissa. Asutus on keskittynyt kunnan länsi- ja eteläosiin. Seudun pääelinkeinot ovat osin paimentolaisuuteen perustuva karjanhoito sekä maanviljely. Osa alueesta on täysin asumatonta autiomaata. ==Lähteet== Luokka:Nigerin kunnat Luokka:Nigerin kylät Luokka:Tchintabaradenin departementti
Nettiin

”Nettiin” on singlenäkin julkaistu kappale Jenni Vartiaisen vuoden 2010 Seili- albumilta. Sen on sanoittanut ja säveltänyt Teemu Brunila. ”Nettiin” toimitettiin albumin toisena singlenä radioille toukokuussa 2010, ja kaupallinen single siitä julkaistiin 17. heinäkuuta 2010. Kaupallinen singlejulkaisu sisältää ”Nettiin”-kappaleen albumiversion sekä Jaakko Salovaaran tekemät remixit siitä ja Vartiaisen edellisestä singlekappaleesta ”En haluu kuolla tänä yönä”. == Kappaleet == ;CD-single / Digitaalinen # # # ;Promosingle # ==Listasijoitukset== Kappale pysyi Suomen virallisella singlelistalla yhteensä 11 viikkoa nousten korkeimmillaan 13. sijalle viikolla 29, heinäkuussa 2010. Lista Sijoitus Suomen virallinen singlelista 13 Suomen virallinen latauslista 12 Radiolista 8 ==Lähteet== Luokka:Jenni Vartiaisen kappaleet Luokka:Vuoden 2010 kappaleet
Keijo Niinimaa

Keijo Niinimaa (s. 1971) on suomalainen muusikko, joka tunnetaan parhaiten grindcore-yhtye Rotten Soundin vokalistina. Niinimaa lauloi myös death metal -yhtye Medeiassa vuodesta 2007 toukokuuhun 2014 saakka. Niinimaan suurimmat musiikilliset vaikuttajat ovat Lars Göran Petrov, Tom Araya ja Martin van Drunen. == Lähteet == == Aiheesta muualla == * Luokka:Suomalaiset metallimusiikin laulajat Luokka:Vuonna 1971 syntyneet Luokka:Elävät henkilöt
HMS Orion (1787)

HMS Orion oli Britannian kuninkaallisen laivaston vuonna 1787 vesillelaskettu Canada-luokan 74-tykkinen kolmannen luokan linjalaiva. == Valmistus == Alus tilattiin 2. lokakuuta 1782 Deptfordin telakalta William Barnardilta, missä köli laskettiin helmikuussa 1783. Se laskettiin vesille 1. kesäkuuta 1787 ja valmistui 1. marraskuuta mennessä. Aluksen tarjoukseen perustunut hinta oli 30 144 puntaa 11 shillinkiä ja 1 penny ja sen varustamiskustannukset olivat Deptfordissa 3 449 puntaa ja Woolwichissa 7 052 puntaa.Winfield, Rif 1714-1792 s. 88 == Palvelus == Orion otettiin palvelukseen syyskuussa 1787 päällikkönään Hyde Parker ja poistettiin palveluksesta Plymouthissa helmikuussa 1788. Alus palautettiin palvelukseen heinäkuussa Plymouthin vartiolaivana päällikönään Andrew Sutherland. Se osallistui kaikkiin merkittäviin Ranskan vallankumoussotien ja Napoleonin sotien meritaisteluihin. Se oli 1794 mukana Ushantin kolmannessa taistelussa päällikkönään John Thomas Duckworth. Vuoden 1795 alussa aluksen päällikkyyden vastaanotti James Saumarez, jonka alaisuudessa alus osallistui Lorientin edustalla 22. kesäkuuta käytyyn Groix'n taisteluun. Vuoden 1797 alussa alus siirrettiin Välimeren laivastoon, jonka mukana se osallistui Cabo de São Vicenten taisteluun 14. helmikuuta. Taistelun jälkeen alus osallistui Cadizin saarron valvontaan maaliskuusta 1797 huhtikuuhun 1798, jolloin se lähti Välimerelle Horatio Nelsonin johtaman laivueen mukana. Laivasto-osasto kohtasi Ranskan laivaston Abukirin taistelussa, jolloin aluksen päällikkö James Saumarez haavoittui. Seitsemän vuotta myöhemmin lokakuussa 1805 Edward Codringtonin alaisuudessa alus osallistui Trafalgarin taisteluun, jossa se yhdessä HMS Ajaxin kanssa pakottivat Ranskan merivoimien 74-tykkisen linjalaivan Intrépiden antautumaan. Alus poistettiin tammikuussa 1814 palveluksesta ja se romutettiin heinäkuussa Plymouthissa. ==Lähteet== * * === Viitteet === Luokka:Canada-luokan linjalaivat
Kaikkien harhaoppien kumoaminen

Kaikkien harhaoppien kumoaminen (, ) eli Filosofumena ( tai Filosofoumena, , ”Filosofiset opetukset”) on Hippolytos Roomalaisen kirjoittama poleeminen teos, joka on nimensä mukaisesti suunnattu erilaisia harhaoppeja vastaan. Se on merkittävä lähde varhaiskristillisen oikeaoppisuuden kanssa kilpailleiden suuntausten tutkimuksen kannalta. == Historia == Kaikkien harhaoppien kumoaminen on kirjoitettu joskus vuoden 222 jälkeen. Teoksen ensimmäinen kirja pantiin aiemmin Origeneen nimiin ja julkaistiin hänen teostensa joukossa nimellä Filosofumena (Philosophumena), mutta nykyään koko teoksen kirjoittajana pidetään yleisimmin Hippolytosta. Teoksen koko tekstiä ei tunneta; sen kymmenestä kirjasta puuttuvat kirjat II ja III. Suurin osa teoksesta löytyi uudelleen, kun kreikkalainen Konstantínos Minás eli Minás Minoídis löysi teoksen kirjat IV–X sisältäneen käsikirjoituksen eräästä luostarista Athos-vuorelta vuonna 1842 (joidenkin lähteiden mukaan 1841). Vuonna 1851 koko teos osattiin lopulta panna Hippolytoksen nimiin. Hippolytos kirjoitti teoksen kreikaksi, mutta siihen viitataan usein sen latinankielisellä nimellä Refutatio omnium haeresium. Hippolytoksen teos on pohjautunut ainakin osaksi Irenaeuksen teokseen Harhaoppeja vastaan. Sen lisäksi Hippolytos on käyttänyt lähteenään Syntagma-nimistä harhaoppien luetteloa. Hippolytoksen teos puolestaan toimi lähteenä muun muassa Epifanioksen teokselle Panarion. == Sisältö == Teos luettelee erilaisia oppeja, joita kirjoittaja pitää harhaoppisina. Näihin kuuluu sekä pakanallisia (kreikkalaisen filosofian ja kreikkalais-roomalaisen uskonnon mukaisia) oppeja että 33 gnostilaista kristillistä oppijärjestelmää. Näin teos on eräänlainen oppisuuntien ensyklopedia. Teoksen voidaan nähdä jakautuvan kahteen osaan niin, että sen kirjat I–IV käsittelevät pakanallista ajattelua ja kirjat V–X kristillisiä harhaoppeja. Hippolytos pyrkii jaollaan osoittamaan, että gnostilaiset saivat oppinsa enemmän pakanallisesta ajattelusta kuin kristinuskosta ja näin tehdessään väärinkäyttivät kreikkalaista filosofiaa omiin tarkoituksiinsa. Samalla Hippolytos osoittaa arvostavansa pakanallisiakin ajattelijoita ja heidän oppejaan enemmän kuin harhaoppisia ja heidän ”rajattomia hullutuksiaan”. Kirja I sisältää 20 filosofia käsittävän yhteenvedon kreikkalaisesta filosofiasta, alkaen Thaleesta ja päättyen skeptikoihin. Tämän lisäksi kirja käsittelee muun muassa brahmaanien, druidien sekä Hesiodoksen opetuksia. Kirja IV käsittelee muun muassa astrologeja. Kirjat V–X käsittelevät erityisesti gnostilaisia oppisuuntia ja opettajia, mukaan lukien setiläinen gnostilaisuus, Simon Magus, Valentinos ja valentinolaisuus, Basileides, karpokratiaanit, Kerinthos, Apelles, Markion, kainiitit, ofiitit ja ebioniitit. == Lähteet == == Kirjallisuutta == * * == Aiheesta muualla == * Hippolytus: Refutation of all heresies. New Advent. Luokka:27.0 Kristinuskon historia, kirkkohistoria Luokka:Antiikin kreikankieliset kirjat Luokka:Gnostilaisuus Luokka:Kirkkoisien teokset
Goon (elokuva)

Goon on Michael Dowsen ohjaama kanadalainen urheiluelokuva vuodelta 2012. Se kertoo fanista, joka palkataan jääkiekkojoukkueeseen tappelijaksi. Elokuvan pääosassa esiintyy Seann William Scott. Elokuvalle on vuonna 2017 julkaistu jatko-osa Goon: Last of the Enforcers. Sen ohjaa Jay Baruchel, toinen Goonin käsikirjoittajista. == Rooleissa == == Lähteet == == Aiheesta muualla == * Virallinen sivusto * Luokka:Vuoden 2012 kanadalaiset elokuvat Luokka:Jääkiekkoelokuvat Luokka:Komediaelokuvat Luokka:Kirjoihin perustuvat elokuvat
Beate Schrott

Beate Schrott (s. 15. huhtikuuta 1988 Sankt Pölten) on itävaltalainen pika- aitajuoksija. Hän on 177 cm pitkä ja häntä valmentaa Rana Reider. Vuonna 2006 alle 20-vuotiaiden MM-kilpailuissa Schrott kilpaili pituushypyssä, jossa hän ei selviytynyt finaaliin. Sisäratojen EM-kilpailuissa 2011 hän jäi 60 metrin aitajuoksussa alkueriin. Daegun MM-kilpailuissa 2011 hän jäi 100 metrin aitajuoksussa välieriin ajalla 13,02. Sisäratojen MM-kilpailuissa 2012 Schrott sijoittui 60 metrin aitojen finaalissa seitsemänneksi. Helsingin EM- kilpailuissa 2012 hän oli finaalissa alun perin neljäs ajalla 12,98, mutta nousi myöhemmin pronssille kilpailun voittajan Nevin Yanıtin jäätyä kiinni dopingista. Lontoon olympialaisissa Schrott sijoittui kahdeksanneksi ajalla 13,07. Hän karsiutui alkuerissä Sopotin MM-hallikilpailuissa 2014, välierissä Pekingin MM-kilpailuissa 2015 sekä alkuerissä Rio de Janeiron olympialaisissa 2016 ja Birminghamin MM-hallikilpailuissa 2018. Berliinin EM-kilpailuissa 2018, Dohan MM-kilpailuissa 2019 ja Toruńin EM-hallikilpailuissa 2021 hän karsiutui välierissä. == Henkilökohtaiset ennätykset == :Lähde: IAAF ;Ulkoradat * 100 metrin aitajuoksu: 12,82 NR (2012) * Pituushyppy: 610 (2006) ;Sisäradat * 60 metrin aitajuoksu: 7,96 NR (2013) NR = maan ennätys == Lähteet == == Aiheesta muualla == * Beate Schrottin kotisivut Luokka:Itävaltalaiset pika-aitajuoksijat Luokka:Vuonna 1988 syntyneet Luokka:Elävät henkilöt
CIELUV

CIE L*u*v* -väriavaruus on CIE:n vuonna 1976 julkaisema väriavaruusmalli. Se on rakennettu käyttämällä pohjana CIE 1931 XYZ -väriavaruutta. == Rakenne == CIELUV-väriavaruudessa on kolme akselia, joista pystyakseli L* on valoisuus, vaaka-akselit u* punainen–vihreä ja v* keltainen–sininen. Valoisuus lasketaan samaan tapaan kuin CIELAB-mallissa, ja saa arvoja 0,0–100,0. Vaaka-akselit saavat sekä positiivisia että negatiivisia arvoja. CIELUV sisältää u',v'-kromaattisuusdiagrammin, jonka akselit lasketaan alla näkyvillä kaavoilla käyttäen XYZ-tristimulusarvoja: :\begin{align} u^\prime &= \frac{4 X}{X + 15 Y + 3 Z} \\\ v^\prime &= \frac{9 Y}{X + 15 Y + 3 Z} \end{align} Varsinaisen väriavaruusmallin kaavat ovat: :L^* = 116 \left( Y / Y_n \right)^{1/3} - 16 :u^* = 13 L^*(u^\prime - u_n^\prime) :v^* = 13 L^*(v^\prime - v_n^\prime) jossa Yn on kohteen valkoisen tristimulusarvo samoin kuin un ja vn. Valkoisen tristimulusarvo riippuu käytetystä standardivalaisimesta. == Lähteet == Luokka:Väriavaruudet
Violet-luokka

Violet-luokka oli Britannian kuninkaallisen laivaston kolmen aluksen muodostama torpedovenehävittäjäluokka. Alukset valmisti William Doxford and Sons Sunderlandista. Luokan alukset liitettiin lokakuussa 1913 kolmisavuhormisista yli 30 solmun nopeuden omaavista muodostettuun C-luokkaan. Aluksiin asennettiin voimanlähteeksi Thornycroft-kattilat, jotka tuottivat kaikkiaan 6 300 hevosvoimaa. Alukset saavuttivat koeajoissa vaaditun 30 solmun nopeuden. Niiden aseistuksena oli kahdentoista naulan ja kolme kuuden naulan tykkiä sekä kaksi torpedoputkea. == Alukset == Violet-luokan hävittäjätorpedoveneetLyon, David s. 83 Nimi Telakka Kölinlasku Vesille Valmis Kohtalo HMS Violet William Doxford and Sons, Sunderland 13. heinäkuuta 1896 3. toukokuuta 1897 kesäkuu 1898 myyty romutettavaksi 1920 HMS Sylvia Doxford 13. heinäkuuta 1896 3. heinäkuuta 1897 tammikuu 1899 romutettu 1919 HMS Lee Doxford 4. tammikuuta 1898 27. tammikuuta 1899 maaliskuu 1901 haaksirikkoutunut 1909 == Lähteet == * * * * === Viitteet === *
Antonija Mišura

Antonija Mišura (s. 19. toukokuuta 1988 Šibenik) on kroatialainen koripalloilija, joka edustaa ŽKK Jollya. Mišura kuuluu myös Kroatian maajoukkueen vakiopelaajiin. Mišura aloitti pääsarjauransa ŽKK Vidici Dalmostenissa kaudella 2005–2006. Hän edusti seuraa kahden kauden ajan ennen siirtymistään ŽKK Jollyyn. Mišura edusti maansa alle 18-vuotiaiden maajoukkuetta ja myöhemmin hän nousi myös naisten maajoukkueeseen. Hän oli mukana vuoden 2009 Välimeren kilpailuissa sekä vuoden 2012 olympiakisoissa. Lontoon olympialaisissa Mišura pelasi neljä ottelua ja teki 3,2 pistettä ottelua kohden. == Lähteet == == Aiheesta muualla == *FIBA Europen pelaajaprofiili Luokka:Kroatialaiset koripalloilijat Luokka:Vuonna 1988 syntyneet Luokka:Elävät henkilöt
Andrea Sestini Hlaváčková

Andrea Sestini Hlaváčková (o.s. Hlaváčková, s. 10. elokuuta 1986 Plzeň) on tšekkiläinen tennispelaaja. Parhaimmillaan hän on ollut kaksinpelissä WTA- listan sijalla 58 syyskuussa 2012 ja nelinpelissä sijalla kolme lokakuussa 2012. Hän on voittanut urallaan 25 WTA-nelinpeliturnausta. Hlaváčková on voittanut urallaan kaksi Grand Slam -turnausta nelinpelissä; Ranskan avoimissa 2011 sekä Yhdysvaltain avoimissa 2013, joissa molemmissa hän pelasi Lucie Hradeckán kanssa. == Lähteet == == Aiheesta muualla == * Andrea Hlaváčkován kotisivut * Andrea Hlaváčková profiili WTA:n kotisivuilla Luokka:Tšekkiläiset tennispelaajat Luokka:Tšekkiläiset olympiamitalistit Luokka:Vuonna 1986 syntyneet Luokka:Elävät henkilöt
Aguié

Aguié on kaupunkikunta ja Aguién departementin hallinnollinen keskus Maradin alueella Nigerissä. Se sijaitsee Sahelin ja Sudanin siirtymäalueella 80 kilometriä Maradista itään. Kunnassa on 137 800 (vuonna 2010, arvio) ja kaupunkialueella 11 500 asukasta (vuonna 2001, väestönlaskenta). Aguién kunnan pinta-ala on 1 110 neliökilometriä. Se rajoittuu lounaassa Madarounfan departementin Dan-Issan, luoteessa Aguién departementin Tchadouan, pohjoisessa Mayahin departementin Kanan-Bakaché, Mayahin ja Sarkin Haoussan, kaakossa Tessaouan departementin Maïjirguin ja kaakossa Aguién departementin Gangaran ja Gazaouan kuntiin sekä etelässä Nigeriaan. Kuntaan kuuluu kuusi kaupunginosaa, 71 hallintokylää, 63 pikkukylää, 28 leiriä ja neljä vedenottopaikkaa. Kaupunginosat ovat nimeltään Bagalam (Miko), Danladi, Kanguiwa, Liman, Sabongari ja Tawalala. Asukkaat ovat etupäässä hausoja, fulbeja ja buzuja eli belloja. Aguién kautta kulkee Niameyn ja N’Guigmin välinen N1-valtatie. Sieltä on myös tieyhteys Nigerian Katsinaan. Seudun pääelinkeinot ovat maanviljely ja karjanhoito. Tärkeimpiin viljelykasveihin kuuluvat hirssi, durra, lehmänpapu ja maapähkinä. Kotieläimiä ovat naudat, lampaat, vuohet ja aasit sekä vähäisemmässä määrin kamelit ja hevoset. Maataloustuotteita ja karjaa myydään paikallisilla markkinoilla sekä viedään rajan yli Nigeriaan. ==Lähteet== Luokka:Aguién departementti Luokka:Nigerin kaupungit
Avon-luokka

Avon-luokka oli Britannian kuninkaallisen laivaston viiden torpedovenehävittäjän muodostama alusluokka. Alukset valmisti Naval Construction and Armament Company Barrow-in-Furnessista. Yhtiön nimi vaihtui Vickersiksi ennen alusten valmistumista. Luokan alukset liitettiin lokakuussa 1913 kolmisavuhormisista yli 30 solmun nopeuden omaavista muodostettuun C-luokkaan. == Alukset == Kolme ensimmäistä alusta kuuluivat vuosien 1895-1896 laivasto-ohjelmaanGardiner, Robert 1860-1905 s. 94. HMS Leopard tilattiin saman vuoden laivasto-ohjelmassa, mutta se poikkesi edeltäneistä hieman pienemmän uppoumansa vuoksi, joka oli 350 tonnia standardiuppoumana ja 400 tonnia kuormattunaGardiner, Robert 1860-1905 s. 96. Neljäs HMS Vixen kuului vuoden 1899 laivasto-ohjelmaan ja se oli uppoumaltaan suurempi ollen 400 tonnia standardiuppoumana ja 445 tonnia kuormattunaGardiner, Robert 1860-1905 s. 97. Avon-luokan hävittäjätorpedoveneetGardiner, Robert 1860-1905 s. 94-97 Nimi Telakka Kölinlasku Vesille Valmis Kohtalo HMS Avon Naval Construction and Armament Company, Barrow-in-Furness 17. helmikuuta 1896 10. lokakuuta 1896 helmikuu 1899 myyty romutettavaksi 1920 HMS Bittern NCAC 18. helmikuuta 1896 1. helmikuuta 1897 huhtikuu 1897 uponnut kolaroituaan SS Kenilworthin kanssa 4. huhtikuuta 1918 HMS Otter NCAC 9. kesäkuuta 1896 23. marraskuuta 1896 maaliskuu 1900 myyty 1916 HMS Leopard Vickers 10. kesäkuuta 1897 20. maaliskuuta 1897 heinäkuu 1899 myyty romutettavaksi 1919 HMS Vixen Vickers 7. syyskuuta 1899 29. maaliskuuta 1900 maaliskuu 1902 myyty romutettavaksi 1921 == Lähteet == * * * * === Viitteet === *
SMS Thetis

SMS Thetis voi tarkoittaa seuraavaa: *SMS Thetis (1855), Preussin laivaston 36-tykkinen fregatti *SMS Thetis (1900), Saksan keisarikunnan laivaston Gazelle-luokan kevyt risteilijä
Svelgen

Svelgen on kylä Bremangerissa, Norjassa, Sognin ja Fjordanen läänissä. Vuonna 2011 siellä oli asukkaita 1 198. Fylkesvei 614 menee kylän ohi. == Lähteet == == Aiheesta muualla == *Svelgenin kotisivut Luokka:Norjan kylät Luokka:Bremanger Luokka:Norjan taajamat
Ceylonineebenpuu

Ceylonineebenpuu eli eebenholtsi (Diospyros ebenum) on eebenpuiden sukuun kuuluva puulaji. Se kasvaa luonnonvaraisena Etelä-Aasian kuivissa metsissä. Ceylonineebenpuu on yksi arvostettua eebenpuuta tuottavista lajeista. == Kuvaus == Ceylonineebenpuu on keskikokoinen puu, kasvaen noin 30 metriä korkeaksi. Kaarna on kilpimäistä, uurteista ja väritykseltään harmaanmustaa. Lehdet ovat muodoltaan soikeita tai suikeita. Ne ovat yleensä 5–13 senttimetriä pitkiä. Kukat ovat yleensä joko kaksineuvoisia, tai yksineuvoisia hedekukkia. Hedekukat kasvavat 3–16-kukkaisissa viuhkoissa. Niissä on sekä verho- että terälehtiä neljä. Kaksineuvoiset kukat ja emikukat kasvavat yksittäin, verho- ja terälehtien määrä niissä vaihtelee kolmesta neljään. Emillä on yksi 4–5 haarainen luotti ja kahdeksan onteloa, joissa kussakin on yksi siemenaihe. Hedelmä on hieman litistyneen pyöreä marja. == Levinneisyys == Ceylonineebenpuu kasvaa luonnonvaraisena Etelä-Aasiassa Etelä-Intiassa ja Sri Lankalla. Sitä viljellään puutavaran vuoksi muuallakin eteläisessä Aasiassa, varsinkin Malesiassa. == Käyttö == Ceylonineebenpuun puuaines on arvostettua eebenpuuta. Lajia käytetään myös suojapuuna viljelyksillä suojelemaan muita viljelyskasveja auringolta ja tuulelta. == Lähteet == == Aiheesta muualla == * Kassu – Kasvien suomenkieliset nimet: Ceylonineebenpuu (Diospyros ebenum) * ITIS: Diospyros ebenum * United States Department of Agriculture (USDA): Diospyros ebenum Luokka:Eebenpuut
HMS Leopard (1897)

HMS Leopard oli Britannian kuninkaallisen laivaston Avon-luokan torpedovenehävittäjä. == Valmistus == Alus tilattiin osana vuosien 1895-1896 laivasto-ohjelmaa Vickersin telakalta Barrow-in-Furnessista, missä köli laskettiin 10. kesäkuuta 1896 telakkanumerolla 251. Alus laskettiin vesille 20. maaliskuuta 1897 ja valmistui heinäkuussa 1899. Sen tarjoukseen perustunut hinta oli 54 276 puntaa.Lyon, David s. 70 == Palvelus == Leopard palveli koko uransa Britteinsaarilla. Alus myytiin 10. kesäkuuta 1919 romutettavaksi J. Jacksonille. == Lähteet == * * * * === Viitteet === Luokka:Avon-luokan hävittäjät Luokka:Vickersin valmistamat alukset Luokka:Yhdistyneen kuningaskunnan ensimmäisen maailmansodan hävittäjät
Granaattiomenahappo

Granaattiomenahappo (tunnetaan myös nimellä trikosaanihappo) on monityydyttymätön rasvahappo, joka kuuluu konjugoituihin linoleenihappoihin. Yhdiste sisältää kolme konjugoitunutta kaksoissidosta. Yhdistettä esiintyy runsaasti granaattiomenoiden (Punica granatum) siementen öljyssä ja käärmekurkku (Trichosanthes cucumerina) kasvin siementen öljyssä. Granaattiomenahapon on havaittu ehkäisevän syöpäsolujen muodostumista rottakokeissa == Lähteet == == Aiheesta muualla == * Punicic acid *Kyoto Encyclopedia of Genes and Genomes (KEGG): Punicic acid *Human Metabolome Database (HMDB): Punicic acid *Food Component Database (FooDB): Punicic acid *Dr. Duke's Phytochemical and Ethnobotanical Databases: Punicic acid Luokka:Rasvahapot